open-index/open-wikipedia-markdown huggingface dataset:
ஏ. ஆர். ஏ. எம். அபூபக்கர்

**அப்துல் ரசாக் அலிம் முகம்மது அபூபக்கர்** (*Abdul Razak Alim Mohamed Abubucker*, 31 மார்ச் 1912 - ) இலங்கை அரசியல்வாதியும், முன்னாள் நாடாளுமன்ற உறுப்பினரும் ஆவார்.

## அரசியலில்
அபூபக்கர் 1947 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மூதூர் தொகுதியில் போட்டியிட்டு 3,480 வாக்குகளுடன் வெற்றி பெற்று நாடாளுமன்றம் சென்றார். 1952 தேர்தலில் மூதூர் தொகுதியில் போட்டியிட்டு சுயேட்சை வேட்பாளர் எம். ஈ. எச். முகம்மது அலி என்பவரிடம் 2,721 வாக்குகளால் தோற்றார். இவர் மீண்டும் மார்ச் 1960 தேர்தலில் இலங்கை சனநாயகக் கட்சி வேட்பாளராகப் போட்டியிட்டு 298 வாக்குகள் மட்டுமே பெற்று தோற்றார்.

## மேற்கோள்கள்

பகுப்பு:1912 பிறப்புகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:மூதூர் நபர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
சீசியம் சல்பேட்டு

**சீசியம் சல்பேட்டு** *(Caesium sulfate)* என்பது Cs2SO4 என்ற மூலக்கூற்று வாய்ப்பாடு கொண்ட வேதிச் சேர்மம் ஆகும்.  சம அடர்த்தி அல்லது அடர்த்திச் சரிவு மைய விலக்கலில் பயன்படுத்தக்கூடிய அடர்த்தியான நீர்க்கரைசல்கள் தயாரிக்க கந்தக அமிலத்தின் இச்சீசிய உப்பு பயன்படுகிறது. எலிகளுக்கு வாய்வழியாக கொடுக்கும் போது இச்சேர்மத்தின் உயிர்க் கொல்லும் அளவு 2830 மி.கி/கி.கி என்று மதிப்பிடப்பட்டுள்ளது. 

## மேற்கோள்கள்

## வெளி இணைப்புகள்
*Caesium sulfate data sheet from Chemetall 

பகுப்பு:சீசியம் சேர்மங்கள்
பகுப்பு:சல்பேட்டுகள்
இலட்சுமன் வாமன் பரஞ்பே

**இலட்சுமன் வாமன் பரஞ்பே** (Laxman Vaman Paranjpe  (**L. V. Paranjpe**), ராஷ்டிரிய சுயம்சேவாக் சங்கத்தின் இந்து சமய சித்தாங்கள் வகுக்கும் இந்து தேசியம் அமைப்பை கேசவ பலிராம் ஹெட்கேவருடன் இணைந்து  நிறுவியவர்.
1920ஆம் இந்திய தேசிய காங்கிரஸ் கட்சியின் மாநாடு நாக்பூரில் நடந்து கொண்டிருந்த போது, **பாரத சுயம்சேவாக் மண்டல்**  என்ற தொண்டரணி அமைப்பு, பரஞ்பே மற்றும் ஹெட்கேவரால் இணைந்து துவக்கப்பட்டது. இவ்வமைப்பின் தொண்டர்கள் பயிற்சியின் போதும், சமுகப் பணியின் போதும் சீருடையில் இருந்தனர்.  இவ்வமைப்பே பின்னர் ஆர் எஸ் எஸ் அமைப்பின் முன்னோடியாக விளங்கியது.

ஹெட்கேவர், இந்திய விடுதலை போராட்டத்தின் போது சிறையில் இருந்த காலத்தில், பிரபஞ்பே 1930 - 1931 ஆம் ஆண்டில் ராஷ்டிரிய சுயம்சேவாக் சங்கத்தின் அகில இந்திய தலைவராக பொறுப்பேற்றார்.

## மேற்கோள்கள்

பகுப்பு:இந்துத்துவம்
பகுப்பு:1877 பிறப்புகள்
பகுப்பு:1958 இறப்புகள்
பகுப்பு:ராஷ்டிரிய சுயம்சேவாக் சங்கம்
பகுப்பு:ராஷ்டிரிய சுயம்சேவாக் சங்கத்தின் தேசியத் தலைவர்கள்
பகுப்பு:ராஷ்டிரிய சுயம்சேவாக் சங்கத்தினர்
பாரதிய மஸ்தூர் சங்கம்

**பாரதீய மஸ்தூர் சங்கம்** (Bharatiya Mazdoor Sangh BMS)  (மொழிபெயர்ப்பு): (இந்தியத் தொழிலாளர்கள் ஒன்றியம்), அகில இந்திய அளவிலான தொழிற்சங்கங்களில் ஒன்றாகும். தத்தோபந்த் பாபுராவ் தெங்காடி, 23 சூலை 1955-இல் பாரதீய மஸ்தூர் சங்கத்தை ஆரம்பித்தார். தற்போது 5890 தொழிலாளர் அமைப்புகள் பாரதீய தொழிலாளர்கள் ஒன்றியத்தில் இணைந்துள்ளது. 2002-ஆம் ஆண்டு புள்ளி விவரப்படி 62,15,797 தொழிலாளர்கள் பாரதீய மஸ்தூர் ஒன்றியத்தில் உறுப்பினர்களாக உள்ளனர்.  
பாரதிய மஸ்தூர் சங்கம், பாரதிய ஜனதா கட்சியின் தொழிலாளர் அணியாக செயல்படுகின்றது.

## பாரதீய ஜனதா கட்சியின் பிற அணிகள்
* மாணவர் அணி
* இளைஞர் அணி  
* மகளிர் அணி
* விவசாயிகள் அணி 
* சிறுபான்மையினர் அணி

## மேற்கோள்கள்

## வெளி இணைப்புகள்
* BMS அதிகாரப்பூர்வமான இணையதளம் 
* BMS records largest increase in membership 

பகுப்பு:தொழிற்சங்கங்கள்
பகுப்பு:இந்திய அமைப்புகள்
பகுப்பு:பாரதிய ஜனதா கட்சி
எம். ஈ. எச். மகரூப்

**முகம்மது எகுத்தார் ஹாஜியார் மகரூப்** (*Mohamed Ehuttar Hadjiar Maharoof*, 5 சனவரி 1939 - 20 சூலை 1997) இலங்கை அரசியல்வாதியும், முன்னாள் நாடாளுமன்ற உறுப்பினரும் ஆவார்.

## ஆரம்ப வாழ்க்கை
மகரூப் 1939 சனவரி 5 இல் இலங்கையின் கிழக்கு மாகாணம், திருகோணமலை மாவட்டத்தில் பிறந்தார். இவரின் தந்தை கிண்ணியா கிராமசபைத் தலைவராக இருந்தவர். சகோதரர் எம். ஈ. எச். முகம்மது அலி நாடாளுமன்ற உறுப்பினராக இருந்தவர். மாத்தளை சாகிரா கல்லூரி, கோணேஸ்வரா இந்துக்கல்லூரி, கண்டி புனித அந்தோனியார் கல்லூரி, கொழும்பு பெம்புரோக் அகாதமி ஆகியவற்றில் கல்வி பயின்றார்.

மகரூபின் மகன் இம்ரான் மகரூப் நாடாளுமன்ற உறுப்பினர் ஆவார்.

## அரசியலில்
மகரூப் 1965 இல் தந்தை இறந்ததை அடுத்து அரசியலில் இறங்கினார். கிண்ணியா நகர சபையில் தலைவராக 1966 முதல் 1971 வரை இருந்தார்.

மகரூப் 1977 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மூதூர் தொகுதியில் போட்டியிட்டு வெற்றி பெற்று நாடாளுமன்றம் சென்றார். 1978 இல் மன்னார் மாவட்ட அமைச்சராக நியமிக்கப்பட்டார். 1989 தேர்தலில் ஐதேக வேட்பாளராக திருகோணமலை மாவட்டத்தில் போட்டியிட்டு மீண்டும் நாடாளுமன்றம் சென்றார். 1990 இல் துறைமுகங்கள், மற்றும் கப்பல் போக்குவரத்து இராசாங்க அமைச்சராக நியமிக்கப்பட்டார். 1994 தேர்தலில் மீண்டும் வேட்பாளராக நிறுத்தப்பட்டு வெற்றி பெற்றார்.

## படுகொலை
மகரூப் திருகோணமலை மாவட்டத்தில் தமிழர்களுடன் சிறந்த புரிந்துணர்வைக் கொண்டிருந்தார். சிறீலங்கா முஸ்லிம் காங்கிரசு கட்சி உருவாக்கத்தையும், முசுலிம்களுக்கு என தென்கிழக்கு மாகாணசபை உருவாக்கத்துக்கும் எதிர்ப்புத் தெரிவித்திருந்தார். 1997 சூலை 20 காலையில் மகரூப் பயணம் செய்த வாகனம் இறக்கண்டி செல்லும் வழியில் குச்சவெளி வீதியில் திருகோணமலைக்கும் நிலாவெளிக்கும் இடையில் 6 ஆம் மைல் கட்டையடியில் வைத்து கண்ணிவெடி ஒன்றில் சிக்கியதில் மகரூப் கொல்லப்பட்டார். அவருடன் மேலும் ஐவரும் (ஓட்டுனர், பாதுகாப்பு அதிகாரி, நண்பர், பாடசாலை அதிபர் ஒருவர், சாரதியின் 5 வயது மகன்) கொல்லப்பட்டனர். விடுதலைப் புலிகளே இத்தாக்குதலை மேற்கொண்டதாக பரவலாகக் குற்றம் சாட்டப்பட்டது.

## மேற்கோள்கள்

பகுப்பு:1939 பிறப்புகள்
பகுப்பு:1997 இறப்புகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:மூதூர் நபர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:இலங்கையின் இராசாங்க அமைச்சர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
சீசியம் புரோமைடு

**சீசியம் புரோமைடு** *(Caesium bromide)* என்பது CsBr என்ற மூலக்கூற்று வாய்ப்பாடு கொண்ட சீசியமும் புரோமினும் சேர்ந்த வேதிச் சேர்மம் ஆகும். சீசியம் குளோரைடு வகை கனசதுர அமைப்பை ஒத்த எளிய கனசதுர படிக அமைப்பை சீசியம் புரோமைடு பெற்றிருக்கிறது. இவ்வமைப்பு Pm3m  இடக்குழு வகையையும் அணிக்கோவை மதிப்பு a = 0.42953 நா.மீ. Cs+ மற்றும்  Br−  அயனிகளுக்கு இடையில் உள்ள இடைவெளி 0.37198 நா.மீ ஆகும். எலிகளுக்கு வாய்வழியாக கொடுக்கப்பட்டால் இதனுடைய கொல்லும் அளவு 1400 மி.கி/ கி.கி என்று மதிப்பிடப்பட்டுள்ளது. 

## தொகுப்பு முறையில் தயாரிப்பு
பின்வரும் வேதி வினைகள் வழியாக சீசியம் புரோமைடைத் தயாரிக்கலாம். 

### நடுநிலையாக்கல் வினை
CsOH (நீர்த்த) + HBr (நீர்த்த) → CsBr (நீர்த்த) + H2O (நீர்மம்)
Cs2(CO3) (நீர்த்த) + 2 HBr (நீர்த்த) → 2 CsBr (நீர்த்த) + H2O (நீர்மம்) + CO2 (வாயு)

•	நேரடித் தொகுப்பு வினை:

2 Cs (திண்மம்) + Br2 (வாயு) → 2 CsBr (திண்மம்)

சீசியம் உலோகம், உப்பீனிகளுடன் நேரடியாக வினைபுரியும் போது அதி தீவிரமாக வினைபுரிகிறது என்பதாலும் அதிக விலைமதிப்பு கொண்டது என்பதாலும் பெரும்பாலும் இம்முறையில் சீசியம் புரோமைடு தயாரிக்கப்படுவதில்லை.

## பயன்கள்
ஒளியியலில் சில சமயங்களில் நிறமாலை ஒளியளவியில், ஒளிக்கற்றைப் பிரிப்பானாக சீசியம் புரோமைடு பயன்படுத்தப்படுகிறது.

## மேற்கோள்கள்

## இவற்றையும் காணக
* சீசியம் புளோரைடு

## வெளி இணைப்புகள்

* MSDS at Oxford University 
* Caesium bromide at webelements.com
* IR transmission spectrum 

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:சீசியம் சேர்மங்கள்
பகுப்பு:சீசியம் குளோரைடு படிகக் கட்டமைப்பு
மெர்சிங்

**மெர்சிங்** (ஆங்கிலம்: *Mersing*; மலாய்: *Mersing*; சீனம்: 丰盛港; ஜாவி:مرسيڠ) என்பது மலேசியா, ஜொகூர் மாநிலத்தில், மெர்சிங் மாவட்டத்தில் உள்ள ஒரு நகரமாகும். 

மெர்சிங் நகரம் மிக நீண்ட வரலாற்றைக் கொண்டது. இந்த நகரம் மெர்சிங் மாவட்டத்தின் தலைநகரமாகவும் விளங்குகிறது. ஜொகூர் மாநிலத்தில் மெர்சிங் எனும் பெயரில் இரு இடங்கள் உள்ளன. 

* **மெர்சிங் நகரம்**
* **[[மெர்சிங் மாவட்டம்]]**

மலேசியத் தலைநகரமான கோலாலம்பூர் மாநகரில் இருந்து 355 கி.மீ.; ஜொகூர் மாநிலத் தலைநகரமான ஜொகூர் பாரு மாநகரில் இருந்து 127 கி.மீ.; பகாங் மாநிலத் தலைநகரமான [குவாந்தான்]] மாநகரில் இருந்து 165 கி.மீ. தொலைவில் அமைந்து உள்ளது. 

## பொது

மெர்சிங் மாவட்டத்தில் நிறைய சுற்றுலாத் தீவுகள் உள்ளன. அழகிய கடற்கரைகளில் நிறைய தங்கும் விடுதிகள் உள்ளன. இந்த நகரத்தின் சுற்றுவட்டாரப் பகுதிகள் கடல்கரை அழகிற்குப் பிரபலமானவை. இந்த நகரத்தில் இருந்துதான் தென்சீனக் கடலில் இருக்கும் சுற்றுலாத் தீவுகளுக்குப் படகு ஏறிச் செல்ல வேண்டும்.

மெர்சிங் நகரம் பல காரணங்களுக்காக முக்கியத்துவம் வாய்ந்தது. ஜொகூர் மாநிலத்தின் கிழக்குப் பகுதியில் அமைந்துள்ள இரண்டு முக்கிய நகரங்களில் மெர்சிங் நகரமும் ஒன்றாகும். மற்றொரு நகரம் கோத்தா திங்கி. 

தெற்கு மற்றும் கிழக்கு ஜொகூரை இணைக்கும் பிரதான சாலையில் மெர்சிங் நகரம் அமைந்துள்ளது. பகாங் மாநிலத்தின் தலைநகர் குவாந்தான் உட்பட மற்ற கிழக்குக்கரை நகடங்களை இணைக்கின்றது. மேலும் தியோமான் தீவு போன்ற தென்சீனக் கடல் தீவுகளுக்குச் செல்வதற்கு இந்த நகரம் படகுதுறை நகரமாகவும் விளங்குகிறது. 

இயற்கைச் சுற்றுச்சூழல் சுற்றுலா, மீன்பிடித் தொழில், கடல் சார் மீன்வளர்ப்புத் தொழில், விவசாயம் மற்றும் இலகு வகை தொழிற்சாலைகள் ஆகியவை இந்த நகரத்தின் முக்கியப் பொருளாதார நடவடிக்கைகள். 

மெர்சிங் மாவட்டத்தில் ஏழுக்கும் மேற்பட்ட தீவுகள் உள்ளன. இவை உள்நாட்டு; வெளிநாட்டு சுற்றுலாப் பயணிகளை வெகுவாக ஈர்க்கின்றன. தியோமன்தீவிற்குச் சுற்றுலாப் பயணிகளைப் படகு மூலம் கொண்டு செல்ல மெர்சிங் நகரத்தில் படகுத் துறையும் உள்ளது.

### பெயர் வரலாறு

மெர்சிங் எனும் பெயர் மாவ் ஷெங் போர்ட் (Mau Sheng Port) எனும் சீன மொழிச் சொல்லில் இருந்து பெறப்பட்டு இருக்கலாம் என்று நம்பப் படுகிறது. 1880-ஆம் ஆண்டு முதல், மெர்சிங் எனும் சொல் ஜொகூர் மக்களின் பயன்பாட்டில் இருந்து வருகிறது. 

மேலும் அமீர் சிங் (Amir Singh) அல்லது மென் சிங் (Men Singh) என்று பெயர் கொண்ட சீக்கிய வணிகர் ஒருவரிடம் இருந்தும், மெர்சிங் எனும் பெயர் பெறப்பட்டு இருக்கலாம் என்றும் நம்பப் படுகிறது. ஒரு தீர்க்கமான முடிவு கிடைக்கவில்லை.

## மெர்சிங் சுற்றுலா தீவுகள்

* அவுர் தீவு (Aur Island)
* பெசார் தீவு (Besar Island)
* அரிமாவ் தீவு (Harimau Island)
* அரோங் பொழுதுபோக்கு வனப்பூங்கா (Arong Recreational Forest)
* பெமாங்கில் தீவு (Pemanggil Island)
* ராவா தீவு (Rawa Island)
* சிபு தீவு (Sibu Island)
* தாமான் நெகாரா எண்டாவ் ரொம்பின் (Taman Negara Endau Rompin)

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:ஜொகூர்
குண்டி

குண்டி என்ற பெயரில் உள்ள கட்டுரைகள்:

## உயிரியல்
* குண்டி (உடல்)

## ஊர்கள்
* குண்டி, வல்சாடு வட்டம்
* குண்டி, உஞ்சாகலம்
* குண்டி, பஹாதர்பூர்
* குண்டி, தானேரா வட்டம்
கல்கியின் அமரதாரா (புதினம்)

**கல்கியின் அமரதாரா** கல்கி கிருஷ்ணமூர்த்தியின் மகள் ஆனந்தி எழுதிய புதினமாகும். இது நான்கு பாகங்களைக் கொண்ட புதினமாகும். இந்நூலின் முதல் 26 அத்தியாயங்களைகீ கல்கி எழுதியதாக முன்னுரையில் ஆனந்தி குறிப்பிட்டிருக்கிறார். 

## அமைப்பு
*முதல் பாகம் - இந்துமதியின் கதை (50 அத்தியாயங்கள்)
*இரண்டாம் பாகம் - நட்சத்திர உதயம் (50 அத்தியாயங்கள்)
*மூன்றாம் பாகம் - ரங்கதுரையின் கதை (39 அத்தியாயங்கள்)
*நான்காம் பாகம் - வாழ்வு மலர்ந்தது (26 அத்தியாயங்கள்)

இந்த நான்கு பாகங்களும் இரு தொகுதிகளாக வெளிவந்துள்ளன.

## உசாத்துணை
* 'கல்கியின் அமரதாரா', நூல், (1 & 2ஆம் பாகங்கள்) (6ஆம் பதிப்பு 2012; வானதி பதிப்பகம், 23, தீனதயாளு தெரு, தி.நகர், சென்னை)
* 'கல்கியின் அமரதாரா', நூல், (3 & 4ஆம் பாகங்கள்) (3ஆம் பதிப்பு 2013; வானதி பதிப்பகம், 23, தீனதயாளு தெரு, தி.நகர், சென்னை)

## மேற்கோள்கள்


## வெளி இணைப்புகள்
*1 & 2ஆம் பாகங்கள், விஜயா பதிப்பகம் 
*3 & 4ஆம் பாகங்கள், விஜயா பதிப்பகம் 

பகுப்பு:2012 தமிழ் நூல்கள்
பகுப்பு:2013 தமிழ் நூல்கள்
பகுப்பு:கல்கியின் புதினங்கள்
பகுப்பு:வானதி பதிப்பக நூல்கள்
பொந்தியான் மாவட்டம்

**பொந்தியான் மாவட்டம்** (ஆங்கிலம்: *Pontian District*); மலாய்: *Daerah Pontian*; சீனம்: 笨珍县; ஜாவி: فونتيان) என்பது மலேசியாவின் ஜொகூர் மாநிலத்தின், தென் மேற்கில் அமைந்து உள்ள ஒரு மாவட்டம். இந்த மாவட்டத்திற்கு பொந்தியான் கிச்சில் நகரம் தலைநகரமாக விளங்குகிறது. 

இந்த மாவட்டத்தில் உள்ள இரண்டு நகரங்களின் பெயர்களிலும் பொந்தியான் எனும் பெயர் பயன்படுத்தப்படுகிறது, பொந்தியான் பெசார் மற்றும் பொந்தியான் கிச்சில். அவற்றுள் பொந்தியான் கிச்சில் நகரம், பொந்தியான் மாவட்டத்தின் தலைநகரமாக விளங்குகிறது.

இங்குள்ள பெரும்பாலான பகுதிகள் சதுப்பு நிலங்களால் ஆனவை. முக்கியத் தொழிலாக மீன்பிடித் தொழில் உள்ளது.

## பொருளாதாரம்

பொந்தியான் மாவட்டம் மீன்பிடி, அன்னாசிப் பண்ணைகள் மற்றும் செம்பனை தோட்டங்களின் மையமாக இருந்தது. இருப்பினும் அண்மைய காலமாக விவசாயம், மீன்பிடி, தொழில்துறை மற்றும் சுற்றுலாத் துறையாக வளர்ச்சி கண்டு வருகிறது. 

இந்த மாவட்டத்தின் முக்கியப் பொருளாதார நடவடிக்கைகள் இயற்கைச் சூழல் சுற்றுலா, மீன்பிடி, கடல்சார் மீன் வளர்ப்பு நடவடிக்கைகள் மற்றும் உணவு பதப்படுத்துதல்.

## நிர்வாகப் பகுதிகள்

பொந்தியான் மாவட்டம் 10 முக்கிம்களாகப் பிரிக்கப்பட்டு உள்ளது.

* அப்பி அப்பி *(Api-Api)*
* ஆயர் பாலோய் *(Ayer Baloi)*
* ஆயர் மாசின் *(Ayer Masin)*
* பெனுட் *(Benut)*
* ஜெராம் பத்து *(Jeram Batu)*
* பெங்காலான் ராஜா *(Pengkalan Raja)*
* பொந்தியான் *(Pontian)*
* ரிம்பா தெர்ஜுன் *(Rimba Terjun)*
* செர்காட் *(Serkat)*
* சுங்கை காராங் *(Sungai Karang)*
* சுங்கை பீங்கான் *(Sungai Pinggan)*

## தேர்தல் முடிவுகள்
### [[மலேசியப் பொதுத் தேர்தல், 2022|மலேசியப் பொதுத் தேர்தல் 2022]]

### [[மலேசியப் பொதுத் தேர்தல், 2018]]
மலேசிய மக்களவையில் பொந்தியான் மாவட்டத்தின் தொகுதிகள் 


## ஜொகூர் மாநிலச் சட்டமன்றம்
### [[மலேசியப் பொதுத் தேர்தல், 2018]]
ஜொகூர் மாநிலச் சட்டமன்றத்தில் பொந்தியான் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:


## பொந்தியான் பாரிட் இப்ராகிம் தமிழ்ப்பள்ளி

பொந்தியான் மாவட்டத்தில் ஒரே ஒரு தமிழ்ப்பள்ளி உள்ளது. அதன் பெயர் பாரிட் இப்ராகிம் தமிழ்ப்பள்ளி. 1939-ஆம் ஆண்டில் நிறுவப்பட்டது.

இந்தப் பள்ளியின் மாணவர்கள் எண்ணிக்கை 64. ஆண்கள் 35 பேர்; பெண்கள் 29 பேர். 14 ஆசிரியர்கள் பணிபுரிகிறார்கள். 
* பள்ளி தொடர்பான படங்கள்:
'''பொந்தியான் பாரிட் இப்ராகிம் தமிழ்ப்பள்ளி'''

## மேற்கோள்கள்

## வெளி இணைப்புகள்
* 
* Kulai District Education Department's Website

பகுப்பு:மலேசியாவின் மாவட்டங்கள்
பகுப்பு:ஜொகூரின் மாவட்டங்கள்‎
வேலைத்துணுக்குப் பொருளாதாரம்

**வேலைத்துணுக்குப் பொருளாதாரம்** (gig economy) என்பது முழுநேர வேலைகளுக்குப் பதிலாக குறிப்பிட்ட வேலைத்துணுக்குகளைச் செய்துமுடிக்கும்படியான குறுகிய கால வேலை ஒப்பந்தங்களை அடிப்படையாகக் கொண்ட ஒன்றாகும். தகவல் தொழில்நுட்ப வளர்ச்சியானது வேலைத்துணுக்குப் பொருளாதாரத்தை சாத்தியப்படுத்தியுள்ள முக்கியமான காரணிகளில் ஒன்று. 

இது தொழில்முனைவோருக்கு அதிகாரம் அளிக்கும்; புதுமையாக்கத்தைக் கட்டற்றுப் பெருகச்செய்யும் என்றெல்லாம் ஒரு சாராரும், இது தொழிலாளர் தங்கள் தற்சார்பையும், உரிமைகளையும் இழந்து அடுத்த துண்டு வேலையைத் தேடியலையும் நிலைக்கு ஆளாக்கிவிடும்  என்று ஒரு சாராரும் கருதுகின்றனர். அமெரிக்க குடியரசுத் தலைவர் தேர்தலில் குறிப்பிடத்தகுந்த விவாதப் பொருளாக வேலைத்துணுக்குப் பொருளாதாரம் உருவெடுத்திருக்கிறது.

## வெளி இணைப்புகள்
* 'தி கார்டியன்' தளத்தில் அருண் சுந்தரராஜனின் கட்டுரை
* 'அப்படியொன்றும் பெரிய புரட்சியெல்லாம் நடந்துவிடவில்லை' எனச் சொல்லும் வால் ஸ்ட்ரீட் ஜர்னல் கட்டுரை
* 'வேலைத்துணுக்குப் பொருளாதாரம் வளர்ந்து வருகிறது' எனச் சொல்லும் வயர்டு.காம் கட்டுரை
* 'வேலைத்துணுக்குப் பொருளாதாரத்தின்' கெடுவிளைவுகளைச் சொல்லும் 'ஃபார்ச்சூன்' இதழ் கட்டுரை

பகுப்பு:பகிர்வுப் பொருளாதாரம்
பெருங்கடல் கதிரவமீன்

**பெருங்கடல் சூரியமீன்** (*Ocean sunfish*) என்பது உலகில் மிக அதிகமாக அறியப்பட்ட ஒருவகை எலும்பு மீனாகும். இதன் அறிவியல் பெயர்  மோலா மோலா  என்பதாகும். சராசரியாக நன்கு வளர்ச்சியடைந்த எலும்பு மீன் ஏறத்தாழ 247 கிலோ முதல் 1000 கிலோ கிராம் வரை எடையைக் கொண்டுள்ளது. இவ்வினங்கள் உலகம் முழுவதும் வெப்ப வலயம் மற்றும் மிதவெப்ப மண்டலப் பகுதிகளை வாழிடமாகக் கொண்டுள்ளன. இம்மீனின் தோற்றம் மற்ற மீன்களைப் போலில்லாமல் வால்பகுதியில் இணைந்துள்ள தலையைப் பெற்றதாக உள்ளது. இல்லாதது போல் இருக்கும் இதன் உடல் பக்கவாட்டில் தட்டையாக இருக்கிறது. சூரிய மீனின் முதுகுத் துடுப்பும் கீழ்த்துடுப்பும் நீட்சியடைந்து  உயரமானவைகளாக உள்ளன.

முக்கியமாக சொறிமீன்களை உணவாக உட்கொண்டே இவை வாழ்கின்றன. ஆனால் இவ்வுணவு ஒரு சத்துமிகுந்த உணவாக அவற்றிற்கு இருப்பதில்லை. எனவே அதிகமான அளவில் சொறிமீன்களை இவை உட்கொண்டால்தான் இதனுடைய பெரிய உருவத்தை காப்பாற்றிக் கொள்ளவும் அபிவிருத்தி செய்து கொள்ளவும் முடிகிறது. முதுகெலும்பிகளில் மிக அதிகமான முட்டையிடும் மீன் சூரிய மீனாகும்  சுமார் முப்பது கோடி வரையிலான எண்ணிக்கையில் பெண் சூரிய மீன் ஒரே நேரத்தில் முட்டைகளிடுகிறது. சூரியமீனின் குட்டிகள் பெரிய மார்புத் துடுப்புகள் , ஒரு வால் துடுப்பு மற்றும் முதுகுத் தண்டுடன் கூடிய நுண்ணோவிய கோளமீன்கள் போல முதிர்ச்சியடைந்த சூரியமீனுடன் தொடர்பற்றவை போலக் காணப்படுகின்றன.

முதிர்ச்சியடைந்த சூரிய மீன்கள் சிலவகையான இயற்கை விலங்குகளால் பாதிக்கப்படுகின்றன.  ஆனால் கடல் சிங்கங்கள், கொலையாளி திமிங்கிலங்கள், மற்றும் சுறாக்கள் அவற்றை உட்கொள்கின்றன. ஜப்பான், கொரியா, தைவான் உட்பட உலகின் சில பகுதிகளில் சூரியமீன் உணவு அருஞ்சுவை உணவாகக் கருதப்படுகிறது. மோலிடே குடும்பத்தைச் சேர்ந்த மீன்களையும் மீன்வகைப் பொருட்களையும் விற்பனை செய்ய ஐரோப்பிய ஒன்றியம் கட்டுப்பாடுகளை விதித்துள்ளது. பெரும்பாலும் இவ்வகை மீன்கள் வலை விச்சுகளில் அகப்பட்டுக் கொள்கின்றன.

அக்டினோட்டெரிகீயை என்னும் முதுகுநாணி மீன்கள் வகையில் கோள மீன்கள், முள்ளம்பன்றி மீன்கள், சொறி மீன்கள் ஆகிய மீன்வகைகளும் அடங்கும். பெருங்கடல் சூரியமீன் இவற்றின் பெரும்பாலான பண்புகளுடன் ஒத்திருக்கிறது.

## மேற்கோள்கள்

## வெளி இணைப்புகள்

### ஆய்வுகள்
* FishBase reference
* Australian Museum
* OceanSunfish.org

### படக்காட்சியகம்
* Mike Johnson Natural History Photography
* Phillip Colla Photography/Oceanlight.com
* [Video lecture (16:53): ''Swim with giant sunfish in the open ocean'' - [Tierney Thys], Ph.D]
* Skaphandrus.com Mola mola photos 
* Giant sunfish filmed off Malta

பகுப்பு:மோலிடே
பகுப்பு:மீன்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
மானசா மாவட்டத்திலுள்ள ஊர்கள்

இது பஞ்சாபின் மானசா மாவட்டத்திலுள்ள ஊர்களின் பட்டியல்.

## பீகி
* அகலீயா
* அலீசேர் கலாம்
* அலீசேர் குர்து
* அனூப்கர்
* அதலா கலாம்
* அதலா குர்து
* பப்பீயாணா
* புபால்
* பீர் குர்து
* புரஜ் ஜப்பர்
* டைபஈ
* தலைவா
* குடதடீ
* ஹீரோ கலாம்
* ஹோடலா கலாம்
* ஜஸ்ஸடவாலா
* ஜோகா
* கீவா தியாலூ வாலா
* கீவா கலாம்
* கீவா குர்து
* கிசனகட் பரமாஹீ
* கோடடா
* மாகா சஹிலாம்
* மத்தீ
* மௌஜோ கலாம்
* மௌஜோ குர்து
* மோஹர சிங் வாலா
* மூலா சிக வாலா
* பபடே பாயிகே
* ரல்லா
* ரட்
* சமாவு

## புடலாடா
* அசானக
* அஹிமத் புர்
* அகபர்புர் குடால்
* அக்காவாலீ
* ஆலம்புர்போதலா
* ஆலம்புர் மந்தரா
* அண்டியாம்வாலீ
* பச்சோயாணா
* பஹாதர்புர்
* பகசிவாலா
* பரே
* பாதடா
* பகடியால
* பாவா
* புடலாடா பிண்ட
* பீரேவாலா டோகர்
* பீரோகே கலாம்
* பீரோகே குர்து
* போஹா
* போடாவால
* சக்க பாய்கே
* சக்க அலீசேர்
* தரீயாபுர்
* தாதேவாஸ்
* தரமபுரா
* தியால் புரா
* தோதடா
* பரீதகே
* காமீவாலா
* கண்டூ கலாம்
* கண்டூ குர்து
* கோபிந்தபுரா
* கோரகநாத்
* குடத்தீ
* குரனே கலாம்
* குரனே குர்து
* ஹாகம வாலா
* ஹசன்புர்
* ஹீரோகரத
* ஜலவேடா
* ஜோயீயாம்
* ஜுகலாண
* காஹனகட்
* கலீபுர்
* கணகவால சஹிலாம்
* காசம்புர் சீனா
* கதரீவாலா
* கீவா மீஹா சிங் வாலா
* குடால கலாம்
* கிசனகட் சேடா சிங்
* குலாணா
* குலஹிரீ
* குலரீயா
* லக்கீவாலா
* லக்கமீரவாலா
* மகாயீயா
* மல்ல சிங் வாலா
* மலகோ
* மலகபுர் பீமடா
* மண்டாலீ
* மண்டேர்
* புலூவாலா டோட
* புலூவாலா டோகரா
* பிப்பலீயா
* ரல்லீ
* ராமகட்
* ராமகட் சாரபுரீயா
* ராமநகர் பட்டல
* ராமபுர் மந்தர்
* ரங்கடியால்
* ரிவுந்த கலாம்
* ரிவுந்த குர்து
* சைதே வாலா
* சந்தலீ
* சங்கரேடீ
* சசபாலீ
* சதீகே
* சேக்புர் குடால
* சேரகாம் வாலா
* சிரசீவாலா
* டாஹலீயாம்
* தாலபவாலா
* டோடர்புர்
* உடத சைதே வாலா

## ஜுனீர்
* பாஜேவாலா
* பனவாலா
* பஹிணீவால
* பலாயிகே
* பம்மே கலாம்
* பம்மே குர்து
* பீரே வாலா ஜட்டாம்
* புரஜ பலாயிகே
* சசோஹர்
* சைனே வாலா
* சஹிலாம் வாலா
* சாபியாம் வாலீ
* தலேல வாலா
* தலீயே வாலீ
* தானேவாலா
* தசோதீயா
* திங்கட்
* பதிஹ புர்
* குத்தூவால
* குரகணீ
* ஜோடகீயாம்
* ஜேரியாவாலீ
* ஜுனீர்
* கியாலீ சஹிலாவாலீ
* கௌரவாலா
* கோட தரமூ
* லாலியாம் வாலீ
* மாகா
* மாகே வாலா
* மீயாம்
* மோடா
* மோபர்
* நந்தகட்ஹ
* பைரோ
* ராயேபூர்
* ராமானந்தீ
* சாஹனேவாலீ
* தலவண்டீ அகலீயா
* டாண்டீயா
* உடத பகத ராம்
* உலக

## மானசா
* மான அசபால
* பரனாலா
* பாயிதேசா
* பைணீ பாகா
* புரஜ தலைவாம்
* புரஜ ஹரீகே
* புரஜ ராடீ
* சகேரீயா
* தலேல சிங் வாலா
* டேலுயாணா
* துலோவால
* காகோவால
* கேஹலே
* கராங்கணா
* ஹீரே வாலா
* ஜவாஹரகே
* கல்லோ
* கரமகட் ஔதாம்வாலீ
* காரா
* கடக சிங் வாலா
* கியாலா கலாம்
* கியாலா குர்து
* கில்லண
* கோகர கலாம்
* கோகர குர்து
* கோட லல்லூ
* கோடலீ கலாம்
* மானபீபடீயாம்
* மலகபுர கியாலா
* மானசா குர்து
* மௌஜீயாம்
* மூசா
* நங்கல கலாம்
* நங்கல குர்து
* நரிந்தர புரா
* ரமதித்தே வாலா
* சத்தா சிங் வாலா
* சஹாரனா
* தாமகோட
* டூடியாம் வாலீ
* உபா

## சர்தூலகட்ஹ
* ஆதமகே
* ஆஹலுபுர்
* அலீகே
* பரன (கிராமம்)
* பகவானபுரா ஹீகணா
* பல்லணவாஃ‌டா
* பூந்தட்
* சோடியா
* சுஹடீயாம்
* திகாணா
* பத்தா மலுகா
* ஹீரகே
* ஜகத கட் பாந்தரா
* ஜடாணா கலாம்
* ஜடாணா குர்து
* ஜண்டா கலாம்
* ஜண்டா குர்து
* ஜண்டூகே
* காஹனேவாலா
* கரண்டீ
* கலீபுர டூம்ம
* கௌரீவாலா
* கைரா கலாம்
* கைரா குர்து
* கோடடா
* குசலா
* லோஹகட்
* மானகேடா
* மீர்புர் கலாம்
* மீர்புர் குர்து
* நாஹராம்
* புச மண்டீ
* ராஜராணா
* ரணஜீத் கட் பாந்தராம்
* ரோடகீ
* சாதூவாலா
* சங்கா
* சரதூலேவாலா
* டிப்பீ ஹரீ சிங் வாலா

## சான்றுகள்

பகுப்பு:மானசா மாவட்டம்
கேன்டர்பரி பேராலயம்

**கேன்டர்பரி பேராலயம்** (*Canterbury Cathedral*) என்பது இங்கிலாந்தின் கென்ட் மாவட்டத்தில் உள்ள மிகவும் தொன்மையான கிருத்தவப் பேராலயம் ஆகும். இதன் முதல் பேராயராக இருந்தவர் தூய அகுத்தினார். இவர் திருத்தந்தை கிரகோரியால் உரோமிலிருந்து கி.பி. 597 இல் சமயத்தொண்டாற்ற அனுப்பப்பட்டார்.

## வரலாறு

## இரண்டாம் உலகப்போர்
இரண்டாம் உலகப்போரின் போது, செர்மனியின் வான்படை தாக்குதலின் சேதத்தில் இருந்து பாதுகாக்க, ஆலயத்தின் வண்ணக் கண்ணாடிகள் அகற்றப் பட்டு மாற்றுக் கண்ணாடிகள் வைக்கப்பட்டது. பின்னர் தாக்குதல் நடந்த போது, போலிக் கண்ணாடிகளே சேதம் அடைந்தன. இத்தாக்குதலில் கேன்டர்பரி ஆலயத்தின் நூலகமும், கேன்டர்பரி நகரின் பல பகுதிகளும் சேதமாகின.

## பேராயர்கள்

## மேற்கோள்கள்

பகுப்பு:இங்கிலாந்துக் கிறித்தவக் கோவில்கள்
விக்கித்தரவு

**விக்கித்தரவு** (*Wikidata*) என்பது விக்கிமீடியா நிறுவனத்தால் இயக்கப்படும் பன்மொழி விக்கி அறிவுத் தளம் ஆகும். விக்கிப்பீடியா போன்ற விக்கிமீடியத் திட்டங்களில் பயன்படுத்துவதற்கான தரவுகளை வழங்கும் பொதுமூலமாக இது தொழிற்படுகின்றது. விக்கிபேசு என்ற மென்பொருளில் இது கட்டமைக்கப்பட்டுள்ளது.

## இதனையும் பார்க்க

## மேற்கோள்கள்

பகுப்பு:விக்கிமீடியா திட்டங்கள்
சத்தம் போடாதே

**சத்தம் போடாதே** என்பது 2007ஆவது ஆண்டில் தமிழில் வெளியான திகில் திரைப்படமாகும். சங்கர், செந்தில்நாதன் ஆகியோர் தயாரித்த இத்திரைப்படத்தை வசந்த் எழுதி இயக்கியிருந்தார். பிரித்விராஜ், பத்மபிரியா, நிதின் சத்யா ஆகியோர் முக்கிய கதாபாத்திரங்களிலும், நாசர், பிரேம்ஜி அமரன், சுகாசினி ஆகியோர் இதர துணைக் கதாபாத்திரங்களிலும் நடித்திருந்தனர். இத்திரைப்படம் ஒரு உண்மையான சம்பவத்தை அடிப்படையாகக் கொண்டதாகும். இப்படமானது, நேர்மையான விமர்சனங்களை பெற்றதுடன் நல்ல வரவேற்பையும் பெற்றது. யுவன் சங்கர் ராஜா இசையமைப்பில் உருவான இத்திரைப்படம் 14 செப்டம்பர் 2007 அன்று வெளியானது. இத்திரைப்படம் தமிழில் வெளியான நாளன்றே மலையாளத்தில் *கேகாத சப்தம்* என்ற பெயரில் வெளியானது.

## கதைச் சுருக்கம்
ரத்னவேல் காளிதாஸ் அதிகமான மது அருந்துவதால் ஆண்மைக்குறைவு பிரச்சினையை எதிர்கொள்கிறார். இந்த உண்மையை மறைத்துக்கொண்டு அவர் பாணுவை மணமுடித்துக்கொள்கிறார். திருமணத்திற்குப் பிறகு உண்மை நிலவரம் வெளிப்படும்போது, அவர்களின் தாம்பத்ய உறவில் பிரச்சினைகள் ஏற்பட்டு இறுதியில் விவாகரத்தில் முடிவடைகிறது.

பாணுவின் கடந்தகால வாழ்க்கை பற்றி அறிந்தும், ரவிச்சந்திரன் அவரை காதலித்து மணந்துகொள்கிறார். ரவிச்சந்திரனுடன் பாணுவின் வாழ்க்கை மகிழ்ச்சியாக அமைகிறது. ஆனால் திடீரென்று ரத்னவேல் காளிதாஸ் மீண்டும் பாணுவின் வாழ்க்கையில் தோன்றுகிறார். இதனால் பாணுவின் வாழ்க்கையில் என்ன மாற்றங்கள் ஏற்படுகின்றன என்பதே படத்தின் மிரட்டல் நிறைந்த முடிவுப் பகுதியாகும்.

## நடிகர்கள்
*பிரித்விராஜ் - ரவிச்சந்திரன் 
*பத்மபிரியா - பாணு 
* நிதின் சத்யா - ரத்னவேல் காளிதாஸ் 
* சுகாசினி - மகப்பேறு நிபுணர் 
* நாசர் - வின்சென்ட் செல்வகுமார் 
* சிறீமன் - காவலர் 
* பிரேம்ஜி அமரன் - ரவிச்சந்திரனின் நண்பர் 
* ராகவ் - பானுமதியின் சகோதரர் 
* ஜெகன் - ஜெகன் (ரத்னவேலுவின் நண்பர்)
* கிரேன் மனோகர் - ராமச்சந்திரன் 
* சௌந்தர்யா - ராமச்சந்திரனின் தாயார் 
* சின்னத்திரை நாகேஷ் - பானுமதியின் தந்தை

## விமர்சனம்
ஆனந்த விகடன் வார இதழில் எழுதிய விமர்சனத்தில் "மதுப் பழக்கத்தின் விபரீத விளைவுகளை வைத்து, சஸ்பென்ஸ் த்ரில்லர் கதை பின்னியிருக்கிறார் இயக்குநர் வஸந்த். சைக்கோபாத் கதையை வக்கிரம் கலக்காமல் நயமாகக் கையாண்ட விதத்துக்கு ஹேட்ஸ் ஆஃப்!" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
ம. திலகராஜா

**மயில்வாகனம் திலகராஜா** (பிறப்பு: 29 செப்டம்பர் 1973) இலங்கை, மலையகத் தமிழ்க் கவிஞரும், அரசியல்வாதியும், நாடாளுமன்ற உறுப்பினரும் ஆவார். **மல்லியப்பு சந்தி திலகர்** என்ற பெயரில் கவிதைகள், கட்டுரைகள் எழுதி வருகிறார்.

## வாழ்க்கைக் குறிப்பு
திலகராஜா நுவரெலியா மாவட்டம், மடகொம்பரை எனும் இடத்தைப் பிறப்பிடமாகக் கொண்டவர். அட்டன் ஐலன்ட்சு கல்லூரியில் கல்வி பயின்றவர். கொழும்புப் பல்கலைக்கழகத்தின் வணிகத்துறையில் 2000ஆம் ஆண்டில் பட்டம் பெற்றார். பட்டதாரி ஆசிரியரான இவர் வணிக நிறுவனங்களின் ஆலோசகராகவும் பணியாற்றுகிறார். 'பாக்யா பதிப்பகம்' எனும் பதிப்பகத்தினை நடத்தி வருகின்றார்.

## அரசியலில்
திலகராஜ் பழனி திகாம்பரம் தலைமையிலான தொழிலாளர் தேசிய சங்கத்தின் அரசியல் பிரிவான தொழிலாளர் தேசிய முன்னணியில் பொதுச் செயலாளர் ஆவார்.

2015 நாடாளுமன்றத் தேர்தலில் தமிழ் முற்போக்குக் கூட்டணியின் சார்பில் ஐக்கிய தேசியக் கட்சியின் வேட்பாளராக நுவரெலியா மாவட்டத்தில் நிறுத்தப்பட்டு 67,761 விருப்பு வாக்குகள் பெற்று நாடாளுமன்றத்திற்கு முதன்முறையாகத் தெரிவானார்.

## வெளியிட்ட நூல்கள்
* மல்லியப்பு சந்தி, கவிதைத் தொகுப்பு, 2007)

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:தமிழ் முற்போக்குக் கூட்டணி அரசியல்வாதிகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:ஈழத்துக் கவிஞர்கள்
பகுப்பு:இலங்கை மலையக எழுத்தாளர்கள்
பகுப்பு:நுவரெலியா மாவட்ட நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
தங்குதன்(VI) ஆக்சிநாற்புரோமைடு

**தங்குதன்(VI) ஆக்சிநாற்புரோமைடு** *(Tungsten(VI) oxytetrabromide)* என்பது WOBr4.என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். செம்பழுப்பு நிறத்தில் நீருறிஞ்சும் திண்மமாக இருக்கும் இச்சேர்மம் உயர் வெப்பநிலைகளில் பதங்கமாகிறது. லூயி காரங்களுடன் இணைந்து கூட்டு கூட்டு விளைபொருளைக் கொடுக்கிறது. சதுரச் சாய்தளக்கோபுர ஒருமங்கள் பலவீனமாக இணைப்புற்றுள்ள திண்மமாக இது காணப்படுகிறது . தங்குதன்(VI) ஆக்சிநாற்புரோமைடுடன் தொடர்புடைய தங்குதன்(VI) ஆக்சிநாற்குளோரைடு அதிகமான ஆய்வுகளுக்கு உட்படுத்தப்பட்டுள்ளது. பொதுவாக இச்சேர்மம் ஒர் ஆக்சி ஆலைடு என்ற வகையில் வகைப்படுத்தப்படுகிறது.

## மேற்கோள்கள்

 

பகுப்பு:ஆக்சைடுகள்
பகுப்பு:புரோமைடுகள்
பகுப்பு:தங்குதன்(VI) சேர்மங்கள்
பகுப்பு:ஆக்சோ ஆலைடுகள்
பகுப்பு:ஆக்சிபுரோமைடுகள்
கு. மா. பா. கபிலன்

**கு. மா. பா. கபிலன்** (பிறப்பு: பெப்ரவரி 2, 1955) தமிழகக் கவிஞர் ஆவார். இவர் கவிஞர் கு. மா. பாலசுப்பிரமணியத்தின் இளைய மகன் ஆவார். சென்னை மாவட்டம் மயிலாப்பூரைச் சேர்ந்தவர்.

## கல்வி
இவர் 1971 முதல் 74 வரை மாநிலக் கல்லூரியில் இளங்கலை பொருளாதாரம் படித்தார், சென்னை பல்கலைக்கழகத்தில் 1975 ல் நூலகவியல் சான்றிதழ் படிப்பில் தேர்வு பெற்று கன்னிமரா பொது நூலகத்தில் 1978 வரை பணியாற்றினார். பின்னர் இந்தியன் வங்கியில் சேர்ந்து 2014 பிப்ரவரி பணிஓய்வு பெற்றார்.

## எழுதியுள்ள நூல்கள்
* சித்திரம் பேசுதடி (கவிதைத் தொகுப்பு1) - 1999
* நான் விரும்பும் கவிஞர் கு.மா.பா. திரைப்படப் பாடல்கள் - 2011
* கவிஞர் கு.மா.பா. திரை இசைப்பாடல்கள் (பாடல்கள் தொகுப்பு) - 2013
* கபிலனின் கவி எண்ணமும் கலைவண்ணமும் (தனித்தொகுப்பு) - 2014
* முத்துச்சரங்கள் (கவிதைத் தொகுப்பு -2) - 2015

## வானொலி நேயர் வட்டம்

சென்னை வானொலி நிலையம் மற்றும் அதன் பண்பலை வரிசைகளிலும் இவரது கவிதகள் ஒலிபரப்பப்பட்டுள்ளன.

## பாராட்டும் பட்டமும்
* மகாகவி பாரதி நற்பணி மன்றம் இவருக்கு இலக்கியச்சுடர் பட்டத்தை 2008-ஆம் ஆண்டு வழங்கியது.
* சென்னை தொலைக்காட்சி நடத்திய கவிதை போட்டியில் 12,000 கவிதைகளில் இவரது கவிதை 3-வது பரிசினைப் பெற்றது.
* ஜெயா தொலைக்காட்சியில் இவரது சிறப்பு தேன்கிண்ணம் ஒளிபரப்பப்பட்டது. 
* பொதிகை தொலைக்காட்சியில் கொஞ்சம் கவிதை கொஞ்சம் தேநீர் எனும் நிகழ்ச்சியில் 2015ம் ஆண்டு பங்கேற்றார்.

## மேற்கோள்கள்

பகுப்பு:தமிழகக் கவிஞர்கள்
பகுப்பு:1955 பிறப்புகள்
பகுப்பு:சென்னை மக்கள்
பகுப்பு:வாழும் மக்கள்
தங்குதன்(VI) ஆக்சிநாற்குளோரைடு

**தங்குதன்(VI) ஆக்சிநாற்குளோரைடு** *(Tungsten(VI) oxytetrachloride)* என்பது WOCl4.என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். எதிர்காந்தப் பண்புடைய இத்திண்மம் தங்குதனின் மற்ற அணைவுச் சேர்மங்களைத் தயாரிக்கப் பயன்படுகிறது. ஆரஞ்சு வண்ணத்தில் உள்ள இச்சேர்மம் மின்முனைவற்ற கரைப்பான்களில் கரைகிறது. ஆனால் ஆல்ககால்கள் மற்றும் நீருடன் வினைபுரிகிறது. லூயி காரங்களுடன் இணைந்து கூட்டு கூட்டு விளைபொருளைக் கொடுக்கிறது. சதுரச் சாய்தளக்கோபுர ஒருமங்களுடன் பலவீனமாக இணைப்புற்றுள்ள திண்மமாக இது காணப்படுகிறது. பொதுவாக இச்சேர்மம் ஒர் ஆக்சி ஆலைடு என்ற வகையில் வகைப்படுத்தப்படுகிறது.

தங்குதன் மூவாக்சைடில் இருந்து தங்குதன்(VI) ஆக்சிநாற்குளோரைடு தயாரிக்கப்படுகிறது:

:WO3  +  2 SOCl<sub>2</sub>   →   WOCl4  +  2 SO<sub>2</sub>
:WCl6 + (Me3Si)2O →   WOCl4 + 2  Me3SiCl

## வினைகள்
WOCl4 ஒரு இலூயிக் அமிலமாகும்.ஆல்க்கைன்களின் பலபடியாக்கல் வினைகளுக்கு பயனாகும் வினையூக்கிகளுக்கு முன்னோடியாக விளங்குகிறது.

## மேற்கோள்கள்

 

பகுப்பு:ஆக்சைடுகள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:ஆக்சோ ஆலைடுகள்
பகுப்பு:தங்குதன்(VI) சேர்மங்கள்
வார்ப்படம் (உலோக வேலை)

உலோகவியலில் **வார்ப்படம்** அல்லது **வார்ப்பு** (*Casting*) என்பது உருகிய நிலையில் உள்ள திரவ உலோகத்தை தயார் நிலையில் உள்ள தேவையான ஒரு வார்ப்புக் குழிவினுள் நிரப்பி அதனைப் படிப்படியாக குளிரவிட்டு திண்மமாகப் பெறப்படும் பொருளாகும். உற்பத்தி செய்யப்படும் வார்ப்படம் பின்னர் சேதப்படாமல் வெளியில் உடைத்து எடுக்கப்பட்டு அல்லது வெளியேற்றப்பட்டால்தான் இச்செயல் முறை நிறைவடைகிறது. மற்ற முறைகளில் தயாரிக்க முடியாத பெரும்பாலும் அரிய மிகவும் சிக்கலான வடிவமைப்புகள் மற்றும் அதிக செலவு பிடிக்கும் மற்ற தயாரிப்பு முறைகள் ஆகியவற்றிற்கு மாற்றாக வார்ப்படவியல் தொழில் பயன்படுத்தப்படுகிறது.

வார்ப்படச் செயல்முறை தொன்மைக் காலம் தொடங்கி ஆயிரக்கணக்கான ஆண்டுகளாக நடைபெற்று வருகிறது. உயர் உலோகங்களைப் பயன்படுத்தி அணிகலன்கள், செம்பைப் பயன்படுத்தி சிலைகள் மற்றும் ஆயுதங்கள் இன்னபிற கருவிகள் ஆகியனவற்றைத் தயாரிக்க இவ்வார்ப்படவியல் துறை பயன்பட்டு வந்துள்ளது. மெழுகு வார்ப்படங்கள், சாந்து வர்ப்படங்கள் மற்றும் மணல் வார்ப்படங்கள் ஆகியன பண்டைய மரபார்ந்த நுணுக்கங்களை உள்ளடக்கியனவாகும்.

உருக்கி வார்க்கும் தொழில் தற்கால அறிவியல் நுட்பங்களுடன் இணைந்து இழத்தகு வார்ப் படம் இழத்தகா வார்ப் படம் என்ற இரண்டு பிரதான பிரிவிகளாக விரிவடைந்துள்ளது. மேலும் இப்பிரிவுகள் உபயோகப்படும் பொருட்களின் அடிப்படையிலும் ( மணல் அல்லது உலோகம்), நிரப்பும் செயலின் அடிப்படையிலும் (ஈர்ப்பு விசை, வெற்றிடம் அல்லது குறைவான அழுத்தம்) வெவேறு பிரிவுகளாகப் பிரிக்கப்படுகிறது. 

மணல், நெகிழி, சிப்பி, சாந்து, மற்றும் மெழுகு வார்ப் படங்கள் இழத்தகு அச்சு வார்ப்படம் என்ற பொதுப்பிரிவினுள் அடங்குகின்றன. இவ்வகை வார்ப்படங்கள் தற்காலிகமானவை மற்றும் மறு பயன்பாட்டிற்கு இயலாதவைகளாக உள்ளன.

## மேற்கோள்கள்

### உசாத்துணை
*
*.
*.
*
*.
*.
*.

## வெளி இணைப்புகள்
*Interactive casting design/manufacturing examples 
*Castings or Forgings? A look at the advantages of each manufacturing process 
*Umha Aois – Bronze Age casting videoclip 
*Viking Bronze – Early Medieval metal casting 
*Video clip of a 50 gram arc cast alloy solidifying 
*Glossary of Metalcasting Terms 
*DoITPoMS Teaching and Learning Package- "Casting"
*Global Metal Casting Statistics 

பகுப்பு:உலோகவியல்
பகுப்பு:சிற்பக்கலை
அடகோடி

**அடகோடி** தென் கருநாடகத்தில் உள்ள ஒரு கிராமம் ஆகும். இக்கிராமம், சிமோகா மாவட்டத்தில் உள்ள ஹொசநகரா தாலுகாவில் உள்ளது. அடகோடிக்கு அருகில் சிகர்பூர் என்ற கிராமம் அமைந்துள்ளது.

## இவற்றையும் பார்க்கவும்
* சிமோகா
* கருநாடகத்திலுள்ள மாவட்டங்கள்

## குறிப்புகளும் மேற்கோள்களும்

## வெளி இணைப்புகள்
* http://Shimoga.nic.in/

பகுப்பு:சிவமொக்கா மாவட்டம்
சந்தீப் கிசன்

**சந்தீப் கிசன்** (; பிறப்பு மே 7, 1987), ஒரு தெலுங்குத் திரைப்பட நடிகர். கிசன், 2008-ம் ஆண்டு வெளியான வாரணம் ஆயிரம் திரைப்படத்தில் கௌதம் வாசுதேவ் மேனனிடம் உதவி இயக்குநராகப் பணியாற்றினார். அதன்பிறகு, ஐதராபாத்திற்கு சென்றார். "செல் போன் லு பேலன்ஸ்" என்ற பாடலை "இதிகா ஆசப்பட்டாவ்" என்ற திரைப்படத்தில் பாடினார். "சினேக கீதம்" என்ற தெலுங்குத் திரைப்படத்தில் நடிகராக அறிமுகமானார்.

## நடித்த திரைப்படங்கள்

## சான்றுகள்

பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:தெலுங்கு நடிகர்கள்
பகுப்பு:1987 பிறப்புகள்
பகுப்பு:விளம்பர நடிகர்கள்
பகுப்பு:தெலுங்கு மக்கள்
பகுப்பு:சென்னை நடிகர்கள்
பட்டிண்டா மாவட்டத்திலுள்ள ஊர்களின் பட்டியல்

இது பஞ்சாபின் பட்டிண்டா மாவட்டத்திலுள்ள ஊர்களின் பட்டியல்

## பட்டியல்
* பக்கா
* பங்கீ ருலதூ
* பங்கீ தீபா சிங்
* பங்கீ நிஹால சிங்
* பங்கீ ருகூ
* பஹிமண ஜஸ்ஸா சிங்
* பஹிமண கௌர் சிங்
* பாகீ வாந்தர்
* பகவான் புரா
* பதிஹகட்ஹ நௌ அபாத்
* பத்தா பாலூ
* கியானா
* காடவாலி
* கஹிலேவாலா
* கோலேவாலா
* குரூசர் ஜகா
* ஜஜ்ஜல்
* ஜீவன் சிங் வாலா
* ஜோகேவாலா
* கைலே வாந்தர்
* காலாலவாலா
* கணகவால்
* காவுரேயானா
* கமாலூ
* கோட பகதூ
* லாலேயாணா
* லஹிரி
* லாலேவாலா
* மாஹீ நங்கல்
* மலகாணா
* மானுயானா
* மானவாலா
* மிரஜேயாணா
* நங்கலா
* நாதேஹா
* ஃபூலா கடி
* ரியா
* ராமசரா
* ராமதீரத ஜகா
* சங்கத் குரத்
* சேக்புரா
* சிங்கோ
* சுகலத்தீ
* துங்கராலீ
* தரகாணவாலா
* திவுணா புஜாரீயாம்

## சான்றுகள்

பகுப்பு:பட்டிண்டா மாவட்டம்
கூலாய் ஜெயா

**கூலாய் ஜெயா** என்பது ஜொகூர் மாநிலம், மலசியாக்குடாவில் அமைந்துள்ள ஒரு மாவட்டம் ஆகும். இது கூலாய் , ஐயர் பெம்பேன், புகிட் பட்டு, கங்கார் புலை, கேலப்பா சாவித், சலெங், செடினக், சீலோங், சேனை, மற்றும் செங்காங் ஆகிய நகரங்களை உள்ளடக்கியது.

## நிர்வாகம்

கூலாய் ஜெயா மாவட்டம் கூலாய் ஜெயா மாவட்ட அலுவலகத்தால் நிர்வாகம் செய்யப்படுகின்றது.கூலாய் துணைமாவட்டம் 1 சனவரி 2008 அன்று முழுமையாக வளர்ச்சி பெற்று கூலாய் ஜெயா என பெயர் மாற்றம் செய்யப்பட்டது. இது ஜோகூர் மாநிலத்தின் 9தாவது மாவட்டம் ஆகும்..

## மேற்கோள்கள்

பகுப்பு:மலேசியாவின் மாவட்டங்கள்
அஞ்சல்தலை வழு

**அஞ்சல்தலை வழு** என்பது, அஞ்சல்தலைகளை உருவாக்கும்போது ஏற்படக்கூடிய பல்வேறு வகையான தவறுகளைக் குறிக்கும். இது பெரும் வடிவமைப்புத் தவறுகள் முதல் மோசமான அச்சுப்பதிப்பு வரை இருக்கலாம். மிகவும் விரும்பப்படுகின்றனவும் விலை கூடியனவுமான அஞ்சல்தலைகளும், ஒரு குறிப்பிட்ட சிலருக்கு மட்டும் தேவைப்படுகின்ற அஞ்சல்தலைகளும் இவற்றுள் அடக்கம். 

பிழைகளுடனான அஞ்சல்தலைகள் அச்சகத்தை விட்டு வெளிவராமல் இருக்க அஞ்சல் நிர்வாகங்கள் மிகுந்த கவனம் எடுக்கின்றன. வழுவுடன் கூடிய அஞ்சல்தலைகள் வாடிக்கையாளருக்கு விற்கப்பட்டிருந்தால் மட்டுமே அவற்றுக்குப் பெறுமதி ஏற்படுகிறது. அச்சக ஊழியர்களால் வெளியே கடத்திக் கொண்டுவரப்படும் வழுவுள்ள அஞ்சல்தலைகள் அச்சகக் கழிவு எனப்படுகின்றன. அவற்றுக்கு மதிப்புக் கிடையாது. இத்தகைய அஞ்சல்தலைகள் பறிமுதல் செய்யப்படவும் கூடும். அண்மைக் காலத்தில், அஞ்சல்தலை வழுவாகக் கருதப்பட்ட நிக்சன் தலைகீழ் வழு  அஞ்சல்தலை பின்னர் அச்சகப் பணியாளர் ஒருவரால் திருடப்பட்டது என்ற உண்மை வெளிப்பட்டது. தலைகீழ் ஜென்னி வழு தொடர்பில் இடம்பெற்றதுபோல நிர்வாகங்கள் முறையாக விற்கப்பட்ட வழுவுள்ள அஞ்சல்தலைகளையும் திரும்பப்பெற முயற்சிசெய்வது உண்டு. ஆனாலும், சேகரிப்பவர்கள் இவ்வாறான அதிட்டத்தை விட்டுக்கொடுக்க மாட்டார்கள்.

## வழுக்களின் வகைகள்
* **வடிவமைப்பு வழு**: படம் பிழையான விடயம் தொடர்பானதாக இருத்தல், நிலப்படங்கள் பிழையான எல்லைகளைக் காட்டுதல், பிழையான உரைகளைக் கொண்டிருத்தல், எழுத்துப் பிழைகளைக் கொண்டிருத்தல் போன்றவை.
* **பெறுமான வழு**: பல்வேறு கூறுகளைக்கொண்ட அச்சுக்களைப் பயன்படுத்தும்போது பிழையான கூறுகள் கலந்துவிடுவதால் இவ்வழு ஏற்படுகிறது. எடுத்துக்காட்டாக, கூடிய பெறுமானத்துக்கு வடிவமைக்கப்பட்ட அஞ்சல்தலைகளுக்கு குறைந்த பெறுமானம் அச்சிடப்பட்டிருக்கலாம். 
* **விடுபாட்டு வழு**: அஞ்சல்தலை வடிவமைப்பின் ஒரு பகுதி விடுபட்டுப்போதல்
** **விடுபட்ட நிறம்**: பல்வேறு நிறங்களில் அஞ்சல்தலைகளை அச்சிடுவதற்கான வழிமுறைகளோடு தொடர்புள்ளது.
** **விடுபட்ட மேலச்சு**: மேலச்சு இருந்தாலே அஞ்சலுக்குப் பயன்படக்கூடிய அஞ்சல்தலையில் மேலச்சு விடுபட்டுப்போதல்.
* **இரட்டை அச்சு**: அஞ்சல்தலை அல்லது மேலச்சு இருதடவை அச்சிடப்படல். ஒரு அச்சுப்பதிவு சற்றுத் தள்ளியிருத்தல்.
* **தலைகீழ் வழு**: அஞ்சல்தலையின் ஒரு பகுதி தலைகீழாக அச்சிடப்பட்டிருத்தல்.
** **தலைகீழ் மேலச்சு**
* **நிற வழு**: பிழையான நிறத்தில் அஞ்சல்தலை அச்சிடப்பட்டிருத்தல்.
* **தாள் வழு**: அஞ்சல்தலை பிழையான தாள் வகையில் அச்சிடப்பட்டிருத்தல்.
* **துளையில்லா வழு**: அஞ்சல்தலையின் ஒரு பக்கத்திலோ அல்லது அதற்கு மேற்பட்ட பக்கங்களிலோ துளைவரிசை இல்லாதிருத்தல்.

## மேற்கோள்கள்

பகுப்பு:அஞ்சல்
பகளாமுகி

**பகளாமுகி** பத்து மகாவித்யா தேவியரில் ஒருவர். தன் கையிலுள்ள தண்டத்தின் மூலம், பகளா, தன் அடியவர்களின் தீய எண்ணங்களையும் அவர்களது எதிரிகளையும் அழித்தொழிப்பதாகச் சொல்லப்படுகிறது. வடநாட்டில் "பீதாம்பரி அம்மை" என்ற பெயரில் இவள் வழிபடப்பட்டு வருகிறாள்.

## வேர்ப்பெயரியல்

"பகளா" "முகம்" என்ற இரு சொற்களின் கூட்டாலானது, இத்தேவியின் பெயர். பகளா என்பது, "வல்கா" என்ற சமசுகிருத வேர்ச்சொல்ல்லில் இருந்து உருவான "கடிவாளம்" எனும் பொருளைத் தரும் சொல்லாகும். கட்டுப்படுத்தக்கூடிய வல்லமையைத் தரும் முகத்தைக் கொண்டவள் என்பது பகளாமுகி என்ற பெயரின் பொருளாகின்றது. எனவே, தேவியின் மயக்கும் மாய ஆற்றலின் வடிவினள் ஆகின்றாள்.

## சிற்பவியல்
மஞ்சளாடை உடுத்து, இளம்பிறை சூடி, மஞ்சட் தாமரைகள் பூக்கும், தேன்கடல் நடுவேயுள்ள பொற்சிம்மாசனத்தில் பகளாமு்கி அன்னை வீற்றிருக்கிறாள். 
பொதுவாக இருகரத்தவளாக சித்தரிக்கப்படும் அன்னையின் வடிவம், ஒருகரத்தால், அசுரன் ஒருவனைத் தாக்கும் தண்டத்தையும், மறுகரத்தால், அவன் நாவைப் பிடித்து இழுத்தபடியும் காட்சிதரும். அன்னையவள் எதிரிக்கு ஏற்படுத்தும் செயலிழப்பை இவ்வடிவம் சுட்டிக்காட்டுகின்றது. நாற்கரத்தவளாக விளங்கும் பகளாவின் திருவுருவம் பற்றியும் சில நூல்கள் சொல்கின்றன.

[thumb|[பகலமுகி கோயில், பாங்கந்தி, இ.பி|மா பக்லாமுகி கோயில் பாங்கந்தி (கங்க்ரா)]]
"பீதாம்பரா தேவி", "பிரம்மஸ்திர ரூபிணி" என்ற பெயர்கள் தாங்கும் பகளா, எந்தப் பொருளையும் அதன் எதிர்மாறு நிலைக்கு மாற்றும் வல்லமை கொண்டவள்.  பேசுவோரை ஊமையாக்குவாள். அறிவை அஞ்ஞானம் ஆக்குவாள், தோல்வியை வெற்றி ஆக்குவாள். வெற்றியி மறைந்துள்ள்ளா தோல்வியையும், வாழ்க்கையில் மறைந்துள்ள மரணத்தையும், துன்பத்தில் மறைந்துள்ள இன்பத்தையும் சுட்டிக் காட்டி, அவளது பக்தர்களுக்கு, பேரறிவூட்ட அவளால் முடியும்.

## வழிபாடு

பெரும்புயலொன்றிலிருந்து தேவர்களைக் காப்பதற்காக, பகளாமுகி அன்னை அவதரித்ததாகச் சொல்லப்படும், சௌராட்டிர நாட்டின் "ஹரித்ர சரோவர்" பற்றிய விவரணங்களை, மத்திய பிரதேசத்திலுள்ள பீதாம்பர பீடத்தில் காணமுடியும். தாந்திரிகநெறியின் மையமாகக் கொள்ளப்படும் கவுகாத்தி காமாக்யா கோயிலிலுக்கருகில் பகளாமுகிக்கும்ஆலயம் உள்ளது. இமாச்சலப் பிரதேசத்திலுள்ள பான்கண்டி, தமிழகத்திலுள்ள கல்லிடைக்குறிச்சி பாப்பான்குளம்  நேபாளத்தின் பதான் முதலான இடங்களில் பகளாமுகிக்கு ஆலயம் அமைந்துள்ளது.

## மேலும் பார்க்க
* தச மகா வித்யா
*மகாவித்யா
*பார்வதி

## உசாத்துணைகள்

## நூல்கள்
* 
* 
* 

பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
தூரிங்கு விருது

**தூரிங்கு விருது** (ACM A.M. Turing Award) என்பது கணிமைப் பொறிகளுக்கான சங்கம் ஆண்டுதோறும் வழங்கும் விருது ஆகும். இது கணிமைச் சமூகத்துக்குத் தொலைநோக்கு முக்கியத்துவம் வாய்ந்த நுட்பப் பங்களிப்புகளை அளித்தோருக்கு வழங்கப்படுகிறது. இது கணினி அறிவியல் துறையினருக்கான ஆக உயர்ந்த பெருமையாகவும் கணிமைக்கான நோபல் பரிசாகவும் கருதப்படுகிறது. செயற்கை அறிவுத்திறன், கணினி அறிவியல் கோட்பாடு ஆகியவற்றை உருவாக்கிய ஆலன் தூரிங்கின் பெயரால் இவ்விருது வழங்கப்படுகிறது.

## மேற்கோள்கள்

பகுப்பு:கணிதப் பரிசுகளும் விருதுகளும்‎
பெங்களூரு நீர்வாழ் உயிரினங்கள் காட்சிச்சாலை

**பெங்களூரு நீர்வாழ் உயிரினங்கள் காட்சிச்சாலை**, இந்தியாவிலுள்ள நீர்வாழ் உயிரினங்கள் காட்சிச்சாலைகளில் இரண்டாவது பெரிய காட்சிச்சாலை ஆகும். இது கப்பன் பூங்காவின் நுழைவுவாயில் அருகே உள்ளது. இது 1983ஆம் ஆண்டு துவக்கப்பட்டது. இங்கு பல்வேறு வகையான மீன்கள் காட்சிக்கு வைக்கப்பட்டுள்ளன. விசுவரய்யா அருங்காட்சியகத்தின் அருகில் இது அமைந்துள்ளது. இங்கு நுழைவுக்கட்டணமாக ஒருவருக்கு 150 உருபாய் வசூலிக்கப்படுகிறது. பள்ளி மாணவர்களுக்கு 5 உருபாயும், 5 வயதிற்குட்பட்டவர்கள் கட்டணமின்றியும் அனுமதிக்கப்படுகின்றனர். இதனை பெங்களூரு, அரசு நீர்வாழ் உயிரினங்கள் காட்சிச்சாலை, என்றும் அழைக்கின்றனர். 

## கட்டிடம்
இக்காட்சிச்சாலையானது வைர-வடிவில் அமைந்துள்ளது. மூன்றடுக்கு மாடியில் அமைந்துள்ள இக்காட்சிச்சாலையின் முதல் மாடியில் 14 தொட்டிகளும் இரண்டாவது மாடியில் இரண்டு வரிசைகள் தலா 69 தொட்டிகளுடன் உள்ளது. இக்காட்சிச்சாலை காலை 10 மணி முதல் மாலை 5.30 மணி வரையிலும் திறந்திருக்கும். பிரதிவாரம் செவ்வாய்க்கிழமை விடுமுறை ஆகும்.

## காட்சிக்கு வைக்கப்பட்டுள்ள உயிரினங்கள்
விலாங்கு, கட்லா மீன், பெளி மீன் உட்பட பல்வேறு வகையான மீன் வகைகளும், பிற நீர்வாழ் உயிரினங்களும் காட்சிக்கு வைக்கப்பட்டுள்ளன.

## நிர்வாகம்
கருநாடக மாநில அரசு இக்காட்சிச்சாலையை நிர்வாகித்து வருகிறது. 

## படங்கள்

Bangalore Aquarium 40.jpg
Bangalore Aquarium 66.jpg
Bangalore Aquarium 61.jpg
Bangalore Aquarium 9.jpg
Bangalore Aquarium 81.jpg
Bangalore Aquarium 18.jpg


## மேற்கோள்கள்

பகுப்பு:பெங்களூரில் உள்ள சுற்றுலாத் தலங்கள்
விராட் இராமாயணக் கோயில்

**விராட் இராமாயணக் கோயில்** (Viraat Ramayan Mandir), இந்தியாவின், பீகார் மாநிலத்தில், கிழக்கு சம்பாரண் மாவட்டத்தின், கேசரியா நகரத்தின் அருகில் உள்ள ஜானகி நகரில் கட்டுமானத்தில் உள்ள  இந்துக் கோயில் ஆகும்.

பாட்னாவில் உள்ள மகாவீர் கோயில் அறக்கட்டளையால், 21 ஜூன்  2015இல், 200 ஏக்கர் நிலப்பரப்பில்  ஏறத்தாழ 500 கோடி ரூபாய் மதிப்பில் கட்டத் தொடங்கப்பட்ட விராட் இராமாயணக் கோயிலின் நீளம் 2800 அடியாகவும், அகலம் 1400 அடியாகவும், உயரம் 405 அடியாகவும் இருக்கும் வண்ணம் அமைக்கப்படவுள்ளது. கட்டப்பட்டு வரும் இக்கோயிலில் இராமர், சீதை, அனுமன், இலவன், குசன், மற்றும் சிவன் சன்னதிகளுடன் கூடிய கோபுரங்கள் அமைய உள்ளது. கோயில் வளாகத்தில் 20,000 பேர் அமரக்கூடிய வகையில் பெரிய மண்டபம் கட்டப்பட உள்ளது. கட்டி முடித்த பிறகு, விராட் இராமாயணக் கோயில் உலகின் மாபெரும் இந்துக் கோயிலாக இருக்கும்.

9 ரிக்டேர் அளவு நில நடுக்கத்தை தாங்கும் வகையில், கோயில் அஸ்திவாரம் 50 மீட்டர் ஆழம் கொண்டது. கோயிலில் அமைக்கப்பட உள்ள இலிங்கம் 33 அடி உயர கருங்கல்லினால் அமைக்கப்பட உள்ளது. கோயில் 18 கருவறைகள், 18 கோபுரங்களுடன் அமைக்கப்பட உள்ளது.

கம்போடியாவில் உள்ள 215 அடி உயர அங்கோர் வாட் கோயிலை விட இரண்டு மடங்கு பெரிதாக கட்டவுள்ள இராமாயணக் கோயிலுக்கு உள்ளூர் இசுலாமியர்கள் கூட தங்களின் நிலங்கள் வழங்கியுள்ளனர்.

## அமைவிடம்
கட்டுமானத்தில் உள்ள விராட் இராமாயணக் கோயில், வைசாலி மாவட்டத்திலிருந்து 60 கி.மீ தொலைவிலும், பீகார் தலைநகர் பட்னாவுக்கு வடக்கே 120 கி. மீ தொலைவிலும், கிழக்கு சம்பாரண் மாவட்டத்தின் கேசரியா நகரத்தின் ஜானகி நகரில் அமைந்துள்ளது.

## எதிர்ப்பு
தற்போது உலகின் மிகப் பெரிய இந்துக் கோயில் என்ற பெருமை உடைய அங்கோர் வாட் கோயிலை காண வரும் வெளி நாட்டுச் சுற்றுலா பயணிகளால் கம்போடியா அரசு  வெளிநாட்டுச் செலாவணி ஈட்டி வரும் நிலையில், இந்தியாவில் விராட் இராமாயணக் கோயில் கட்டி முடித்தால் தனது நாட்டிற்கு கிடைக்கும் வெளிநாட்டுச் செலாவணி பாதிக்கப்படும் என்பதால், விராட் இராமாயணக் கோயிலைக் கட்ட எதிர்ப்பு தெரிவித்துள்ளது.

## மேற்கோள்கள்

## வெளி இணைப்புகள்
*  மகாவீர் மந்திர் அறக்கட்டளையின் அதிகாரப்பூர்வமான இணையதளம் 

பகுப்பு:இந்திய இந்துக் கோயில்கள்
பகுப்பு:கிழக்கு சம்பாரண் மாவட்டம்
பகுப்பு:பீகாரிலுள்ள கோயில்கள்
குண்டல்ப்

**குண்டல்ப்** (*Gundulf*) என்பவர் நோர்மன் துறவியும், ஆலயங்கள் மற்றும் கோட்டைகள் கட்டும் கட்டடக்கலை வல்லுனரும் ஆவார். இவர் பிரான்சு நாட்டின் ரூவான் நகரின் அருகில் கி.பி. 1024 இல் பிறந்தார். ரூவானுக்கு அருகில் உள்ள ஒரு ஆலயத்தில் எழுத்தராக பணியாற்றிய இவர், எருசலேம் புனிதப் பயணம் முடித்து திரும்பும் போது ஏற்பட்ட புயலின் போது உயிர் பிழைத்தால் ஒரு துறவியாக மாறுவதாக உறுதிபூண்டார். நார்மாண்டியில் உள்ள பெக் மடாலயத்தின் துறவறத் தலைவர் லான்பிரான்க்கின் உடனான நட்பால், அவர் மூலம் இங்கிலாந்து அழைத்து வரப்பட்டார். லான்பிரான்க் கேன்டர்பரியின் பேராயராகப் பணியாற்றிய காலத்தில், அவருடன் இணைந்துப் பேராலயக் கட்டிடங்களை நிர்வகிக்கும் உக்கிராணக்காரனாகப் பணியாற்றினார். இங்கு பணியாற்றும் போது, இலண்டனின் புகழ்பெற்ற இலண்டன் கோபுரத்தை வடிவமைத்தார்.

கி.பி. 1077 இல், உரோச்சட்டர் தேவாலயத்தின் ஆயராக நியமிக்கப்பட்டார்.  சுமார் 30 வருடங்களாக உரோச்சட்டரிலேயே தங்கியிருந்த இவர், தனது 84 வது அகவையில் மரணமடைந்த பின், உரோச்சட்டர் தேவாலயத்திலேயே புதைக்கப்பட்டார்.

## மேற்கோள்கள்

பகுப்பு:1024 பிறப்புகள்
பகுப்பு:1108 இறப்புகள்
பகுப்பு:பதினோராம் நூற்றாண்டு பிறப்புகள்
லெனோவா

**லெனோவா** (ஆங்கிலம்:Lenovo Group Ltd.) என்பது சீனநாட்டில் தோன்றியப் பன்னாட்டு கணினித் தொழில்நுட்ப நிறுவனம் ஆகும். இதன் தலைமையகம்  சீனத்தலைநகரான பெய்ஜிங் நகரத்திலும், அமெரிக்க ஐக்கிய நாட்டிலுள்ள வட கரொலைனா மாநிலத்தின் மோரிசுவில்லே நகரத்திலும் உள்ளது. இந்நிறுவனம் தனி மேசைக் கணினிகள், கைக் கணினிகள், நுண்ணறிபேசிகள், நுட்பக்கணினிகள், வழங்கிகள், மின்னணுத்தரவுத் தேக்ககங்கள்,  தகவல் தொழிற்நுட்ப மேலாண்மை மென்பொருள்,நுண்ணறித் தொலைகாட்சிகள் ஆகியவற்றை  வடிவமைத்து, வளர்த்து, உற்பத்திச் செய்து விற்கிறது. 2014 ஆம் ஆண்டு, லெனோவா நிறுவனமே, உலகின் பல நாடுகளில் அதிக அளவு தனி மேசைக் கணினிகளை விற்பதில் சாதனைப் புரிந்தது.

## கட்டமைப்பு
இந்நிறுவனம் 60க்கும் மேற்பட்ட நாடுகளில் இயங்குகிறது. இதன் முதன்மை அமைப்புகள், ஆய்வகங்கள் பெய்ஜிங்,மோரிசுவில்லே, சிங்கப்பூர் அமைந்து, நிறுவன இலக்குகளைச் செய்கின்றன. மேலும், சீன நகரங்களான சாங்காய், சென்சென், சியாமென், செங்டூ ஆகியவற்றிலும், யப்பானிலுள்ள யமடோவிலும் முக்கிய கட்டமைப்புகள் செயற்படுகின்றன.

இஎம்சி (EMC) கழகம், 1970 ஆம் ஆண்டு, இருவரால் (Richard **E**gan & Roger **M**arino **C**orporation) உருவாக்கப் பட்டது. 1983 ஆம் ஆண்டிலிருந்து, இஎம்சி,  பொதுநிறுவனமாக நியூயார்க் பங்குச் சந்தையில், ஐஓஎம்(IOM ) குறிபெற்று இருந்தது. *லெனோவோஇஎம்சி* கூட்டு முயற்சி, முன்பு *லோமேகா* (formerly Iomega) என்று அழைக்கப்பட்டது. மேலும், இக்கூட்டுமுயற்சியை, லேனோவோ இஎம்சி² (lenovo EMC²) என்றும் அழைப்பர்.
இக்கூட்டுச்செயறபாடு வழியே, புற, கையடக்க, கணிய வலையக, எண்ணிமத் தேக்ககத் தீர்வுகளைத் (networked storage solutions) உருவாக்கி, 410 கோடி எண்ணிமத் தேக்கக இயக்கிகளையும், வட்டுகளையும்(digital storage drives and disks) விற்பனை செய்துள்ளனர்.

## காட்சியகம்

File:Wake County North Carolina incorporated and unincorporated areas Morrisville highlighted.svg|மோரிசுவில்லே, வட கரொலைனா
File:Sakurai in Nara Prefecture Ja.svg|'யமடோ', யப்பான்
File:CES 2012 - Lenovo (6764011613).jpg|நுகர்வு இலத்திரனியல் கண்காட்சி, 2012
File:Lenovo ThinkPad Logo.jpg|'திங் பேட்' குறியம்
File:VibeXLaunch.jpg|நுண்ணறிபேசி
File:LenovoEMCSigning.jpg|இஎம்சி இணைவு ஒப்பந்தம், 1980
File:Lenovoemc.png|இஎம்சி குறியம்
File:Amb. Richard Egan.jpg|இரிச்சர்டு இகன், இஎம்சி


## மேற்கோள்கள்

## புற இணைப்புகள்

*லெனோவா-இந்தியா நிறுவனத்தின் இந்திய இணையப்பக்கம்
*பயாஸ் BIOS என்பதில் இருக்கும் உளவு மென்பொருளை   நீக்கும் முறை
*இந்திய கணினி சந்தையில் 3-வது இடத்தை வகிக்கும் லெனோவா, விரைவில் அதன் இடத்தை மேம்படுத்திக் கொள்ளும் என்று தெரிய வந்துள்ளது.

பகுப்பு:கணினி வன்பொருள் நிறுவனங்கள்
சீசியம் ஓராக்சைடு

**சீசியம் ஓராக்சைடு** *(Caesium monoxide)* என்பது Cs2O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சீசியமும் ஆக்சிசனும் சேர்ந்து உருவாகும் இச்சேர்மத்தின் இருமை ஆக்சைடுகள் :Cs11O3, Cs4O, Cs7O, மற்றும் Cs2O. இருப்பதாக அறியப்படுகின்றன.. சீசியம் ஆக்சைடு மஞ்சள் கலந்த ஆரஞ்சு நிற அறுகோணப் படிகங்களாகக் காணப்படுகிறது.ஆக்சைடுகள் மற்றும் கீழாக்சைடுகள் இரண்டும் அட்ர் வண்ணங்களில் காணப்படுகின்றன.

ஒளி மின்னோடுகளில் பிம்ப அடர்விகள், வெற்றிட ஒளி இருவாய்கள், ஒளி பெருக்கிகள் மற்றும் தொலைக்காட்சி ஒளிபடக்கருவி குழல்கள் போன்ற கருவிகளில் ஒளி மின்னோடாக அகச்சிவப்பு கதிர் சுட்டுக்குறிகளை கண்டறிய சீசியம் ஆக்சைடு பயன்படுகிறது. வெள்ளிப் படலத்தின் மீதுள்ள சீசியம் ஆக்சைடு படலத்தின் மீதுள்ள சீசியம் படலம், 1929 – 1930 ஆம் ஆண்டுகளில் முதல் நவீன ஒளியுமிழ் மேற்பரப்பாகப் பயன்பட்டது என்று எல்.ஆர் கொல்லர் தெரிவிக்கிறார். இது நல்லதொரு எலக்ட்ரான் உமிழ்வியாக செயற்படுகிறது என்றாலும் இதனுடைய அதிக ஆவியழுத்தம் இதனுடைய பயன்பாட்டைக் குறைக்கிறது.

## வினைகள்
தனிம நிலை மக்னீசியம், சீசியம் ஆக்சைடை சீசியம் உலோகமாக குறைக்கிறது. மக்னீசியம் ஆக்சைடு உடன் விளை பொருளாக கிடைக்கிறது:

:Cs2O  +  Mg  →   2Cs + MgO
 
நீருறிஞ்சும் தன்மையுள்ள சீசியம் ஆக்சைடு  அரிப்புத்தன்மையுள்ள சீசியம் ஐதராக்சைடை உருவாக்குகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:ஆக்சைடுகள்
பகுப்பு:கனிம வேதியியல் சேர்மங்கள்
சீசியம் பெர்குளோரேட்டு

**சீசியம் பெர்குளோரேட்டு** *(Caesium perchlorate)* என்பது CsClO4 என்ற மூலக்கூற்று வாய்ப்பாடு கொண்ட சீசியத்தின் பெர்குளோரேட்டு உப்பாகும். வெண்மை நிறப் படிகங்களாக உருவாகும் இச்சேர்மம் நீரிலும் எத்தனாலிலும் குறைவாகக் கரைகிறது. ஆனால் சூடான நீரில் நன்றாகக் கரைகிறது.

ருபீடியம், பொட்டாசியம், இலித்தியம் மற்றும் சோடியம் வரிசைத் கார உலோக பெர்குளோரேட்டுகளில் மிகக் குறைவான கரைதிறன் கொண்டது சீசியம் பெர்குளோரேட்டு ஆகும். இப்பண்பே எடையறி பகுப்பாய்வு மற்றும் தனித்துப் பிரித்தல் செயல்பாடுகளில் பயன்படுத்திக் கொள்ளப்படுகிறது. இக்குறை கரைதிறன் பண்பு பிரான்சீயத்தை ஒரு கார உலோகம் என வகைப்படுத்துவதில் முக்கியப்பங்கு வகிக்கிறது. சீசியம் பெர்குளோரேட்டுடன் பிரான்சீயம் பெர்குளோரேட்டும் இணையாக வீழ்படிவாகிறது என்பது கவனிக்கத்தக்கது.

 

250 <sup>0</sup> செல்சியசு|செ]] வெப்பநிலைக்குச் சூடுபடுத்தும்போது சிசியம் பெர்குளோரேட்டானது சீசியம் குளோரைடாகச் சிதைவடைகிறது. மற்ற பெர்குளோரேட்டுகள் போலவே உயர் வெப்பநிலைகளில் இது வலிமையான ஆக்சிசனேற்றியாகவும், கரிமப்பொருட்களுடனும் ஆக்சிசன் ஒடுக்கிகளுடனும் தீவிரமாக வினைபுரிகிறது.

## மேற்கோள்கள்

## வெளி இணைப்புகள்
* Sigma-Aldrich MSDS 

பகுப்பு:சீசியம் சேர்மங்கள்
பகுப்பு:பெர்குளோரேட்டுகள்
பகுப்பு:ஆக்சிசனேற்றிகள்
ஆழ்வார்குறிச்சி பரும்பு முப்பிடாதி அம்மன் கோயில்

ஸ்ரீ தலை சாய்ந்த முப்புடாதி அம்மன் கோயில் ஆழ்வார்குறிச்சி பேரூராட்சியில் உள்ள ஒரு கோயில்  ஆகும்.

## முப்பிடாதி அம்மன்
மகிசாசுரனை அழிக்க அம்பிகை எட்டு பெண் குழந்தைகளாக நாகலோகத்தில் பிறந்தாள். அவர்களில் மூன்றாவதாக பிறந்த பெண் குழந்தைதான் முப்பிடாதி.

## கோயிலில் உள்ள தெய்வங்கள்
இக்கோயிலில் உள்ள முப்பிடாதி அம்பாள் கருவறையில் மூத்த இரு சகோதரிகளான முத்தாரம்மாவை வலப்புறமும் சந்தனமாரியை இடப்புறமும் கொண்டு நடுவில் காட்சி தருகின்றாள் பரிவார தெய்வங்காக வனப்பேச்சி. சின்னநம்பி, கொடிமாடன், அழகுமுத்து, அழகுநாச்சி, காத்தவராய், பைரவர் ஆகிய தெய்வங்களும் உள்ளன. கோவிலுக்கு வெளியே தங்கம்மனுக்கும், மாடசுவாமிக்கும் தனிக் கோவில்கள் உள்ளது. ஐந்தாவது குழந்தையான தங்கம்மன் சன்னதியில்  உச்சினிமாகாளி, வடக்குத்தி அம்மன், தங்கம்மன், காத்தவராயர் ஆகிய தெய்வங்கள் உள்ளன. சுடலையின் அம்சமான மாடசுவாமி கோவிலில் பேச்சியம்மன், பிரம்மராட்சி, மாடசுவாமி, சின்னநம்பி ஆகிய தெய்வங்கள் உள்ளன.

பகுப்பு:திருநெல்வேலி மாவட்டத்திலுள்ள கிராமக் கோயில்கள்
பகுப்பு:நாட்டார் தெய்வக் கோயில்கள்
லேடாங்

**லேடாங்** என்பது மலேசியா,  ஜொகூர் மாநிலத்தின் முந்தைய மாவட்டம் ஆகும். தற்போது அந்த மாவட்டம் தங்காக் மாவட்டம் என்று அழைக்கப்படுகிறது. 

லேடாங் மாவட்டத்தின் முக்கிய நகரம் தங்காக். இந்த தங்காக் நகரம், தஞ்சோங் அகாஸ், கீசாங், சுங்கை மத்தி, செரோம், சாகில் மற்றும் புக்கிட் கம்பிர் என்னும் நகரங்களை உள்ளடக்கியது. முற்காலத்தில் மூவார் ஆற்றின் தென்பகுதியில் இருந்து பிரிக்கப்பட்ட மூவார் மாவட்டத்தின் வடபகுதியாக லேடாங் மாவட்டம் இருந்தது.

## லேடாங் மலை

மலேசியாவில் பிரபலமான குனோங் லேடாங், லேடாங் பகுதியில்தான் உள்ளது. தங்காக் நகரில் இருந்து 17 கி.மீ. தொலைவில் உள்ள லேடாங் மலை வரலாற்றுப் புகழ் பெற்றது. லேடாங் மலையை தங்காக் நகரில் இருந்து தெளிவாகப் பார்க்கலாம். இந்த மலையைத் தமிழில் லேடாங் மலை என்று அழைக்கிறார்கள். 

மலையேறிகள், பறவைப் பார்வையாளர்கள், இயற்கை விரும்பிகளின் சொர்க்கபுரியாக விளங்கும் லேடாங் மலையில், மிதவெப்ப மண்டல காடுகளின் அழகிய இயற்கைக் காட்சிகளைக் கண்டு ரசிக்கலாம். இங்கே பல சிறிய பெரிய நீர்வீழ்ச்சிகளும் உள்ளன.  

## மேலும் காண்க
* லேடாங் மலை
* குனோங் லேடாங் இளவரசியின் புராணக் கதை

## மேற்கோள்கள்

## வெளி இணைப்புகள்

பகுப்பு:ஜொகூரின் மாவட்டங்கள்
அமுதே

**அமுதே** (*Amudhae*) என்பது 2005ஆவது ஆண்டில் எழில் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் ஜெய் ஆகாஷ், மதுமிதா, பிரணதி, உமா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு எஸ். சுனில் இசையமைத்திருந்தார்.பாடலகளை கவிஞர் தமிழ்அமுதன் எழுதியிருக்கிறார்

## மேற்கோள்கள்

## வெளி இணைப்புகள்External links
*

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்